b'\n_START_ARTICLE_\nCytokinreceptor\n_START_PARAGRAPH_\nCytokinreceptorer er receptorer, der binder cytokiner. Igennem receptorerne p\xc3\xa5virker cytokinerne modtagercelle, og p\xc3\xa5virkningen f\xc3\xb8res videre ved den s\xc3\xa5kaldte signaltransduktion. Tilsammen udg\xc3\xb8r cytokiner og deres receptorer et af kroppens mest komplicerede signalsystemer, der yderligere kompliceres ved redundans og pleiotropi._NEWLINE_I de seneste \xc3\xa5r har cytokinreceptorerne f\xc3\xa5et mere opm\xc3\xa6rksomhed end cytokinerne, dels p\xc3\xa5 grund af deres bem\xc3\xa6rkelsesv\xc3\xa6rdige egenskaber og dels fordi en fysiologisk mangel p\xc3\xa5 cytokinreceptorer er sat i forbindelse med invaliderende immundefekter.'